We Three (My Echo, My Shadow and Me)
"We Three (My Echo, My Shadow and Me)" jest balada iz 1939. koju su komponovali Dick Robertson, Nelson Cogane i Sammy Mysels. Prvi put su je snimili 16. jula 1940. članovi afroameričkog pjevačkog pop sastava The Ink Spots, a objavila ju je u oktobru iste godine diskografska kuća Decca Records. Ubrzo zatim, Frank Sinatra snimio je za Victor Records ovu hit pjesmu uz pratnju orkestra Tommyja Dorseyja i dospjela je na američke top-liste, dostigavši treće mjesto na Billboardovoj. Kao i druge pjesme iz početaka Sinatrine karijere, i ova balada je komponovana u stilu laganog svinga, uz istaknute puhače. Tekst u ovoj nostalgičnoj pjesmi govori o ljubavnoj čežnji koja ima moć da transformiše, inspiriše i ostavi neizbrisiv trag u našim životima. Snimak ove pjesme uradili su iste godine i drugi umjetnici poput Elle Fitzgeral s grupom The Ink Spots i Dolores O'Neill uz pratnju orkestra Boba Chestera 14. augusta u New Yorku.